Cefizo

Argolanda Cefizo 
Li estis oceanido, filo do de Oceano kaj Tetiso, kiu ricevis kultadon ĉefe en la urbo Argo. Li personigis rivereton kiu trafluas Peloponezon kaj alfluas en Inaĥon, en la suda Grekio. En arta prezentado, li ofte aperas kun bova kapo, aŭ almenaŭ kornohava, bildigo tre ofta por la oceanidojAeliano. Prihistoriaj diversaĵoj, 2.33..

Malgraŭ ĝia mallongeco, ĉi tiu diaĵo verŝajne regis ankaŭ super la beotia kaj atika Cefizoj. Tamen, ĉi tiu rivero sekiĝis dumsomere, same kiel faris Asteriono kaj Inaĥo. Laŭ Paŭzanio, tio okazas pro puno de estis onidire , ĉar la tri riveroj estis nomumitaj fare de Zeŭso arbitraciantoj en la disputo inter la mara dio kaj Hero pro la regado super Argolando, kaj ili konsideris ke Hero havis pli da rajtojn, pro tio ke ŝi estis la unua diino kiun oni kultadis tie. Tamen Posejdono ne akceptis la decidon kaj, ĉar li promesis ne origini inundon en venĝo, li faris ĝuste la malon kaj kondamnis la tri riverojn al somera sekadoPaŭzanio. Priskribo de Grekio, 2.15.14..

Tamen diversaj lokaj rakontoj priskribas, ke Posejdono ne sukcesis plene sekigi la argolandajn fluaĵojn, ĉar tiuj proksimaj al Lerno daŭre fluadis, kaj laŭ onidiro Cefizo trafluis subteren kaj ĝia kursado aŭdeblis en sanktejo al li dediĉita en ArgoPaŭzanio. Priskribo de Grekio, 2.20.6..

 Beotia Cefizo 
eta|250 px|Ruinoj de Orĥomeno, pentraĵo de Edward Dodwell (1821) kiu bildigas la fluadon de la beotia Cefizo.
Li estis personigo de samnoma rivero en Focido kaj norda Beotio (centra Grekio), kaj li estis elstare menciita kiel riverdio de Orĥomeno, la urbo de la karisojPindaro. Pitiaj odoj, 12.26.. Tiu ĉi rivero naskiĝas en la fonto LilajloHomera himno al Pitia Apolono, 3.239., inter la nordaj deklivoj de Monto Parnaso kaj la sudaj piedoj de Monto Otriso. Ĝi fluadas orienten tra Focido kaj Beotio ĝis ĝia alfluo en lago Kopaiso, proksime al la urbo Orĥomeno. En multaj rakontoj li aperas ankaŭ kiel simbolo de la atikaj Cefizoj, ĉar la tiama tradicio konsideris ĉiujn la sama rivero, kiu laŭ tiu teorio fluadas subtere el Kopaiso kaj supreniras ĝis la pintoj de la montoj Kiterono kaj Parnes, kie ĝi formiĝas la du menciitajn riverojn. Kelkaj versioj eĉ konsideris la argolandan fluaĵon parto de la sama akva sistemo, asertante ke ĉiuj konektiĝas per subteraj kanaloj.
eta|maldekstra|250 px|Narciso, laŭ Jules-Cyrille Cavé (1890).

La beotia Cefizo estis ankaŭ filo de Oceano kaj TetisoHigeno. Antaŭparolo., kvankam alternativaj versioj konsideras lin filo de Ponto kaj TalasoPseŭdo-Apolodoro. Mitologia biblioteko, 3.5.1.. Kiel kutime pri riverdioj, li estis patro de multnombra idaro. La plej elstara estis NarcisoPseŭdo-Higeno. Fabulae, 271. (ofte kromnomata Cefizido), kiun li havis post ĉirkaŭi per sia akvo kaj seksperforti la nimfon LiriopoOvidio. Metamorfozoj, 3. 339-509.Anna Ferrari. Dizionario dei luoghi del mito. Eld. BUR Dizionari, Rizzoli, 2011, ISBN 978-88-17-05062-3.. Gefiloj liaj estis ankaŭ la beotia reĝo EteokloHeziodo. Katalogo, 26.Paŭzanio. Priskribo de Grekio, 9.34.9., LilajoPaŭzanio. Priskribo de Grekio, 10.32.4., Daŭliso (eponimo de samnoma urbo en Focido)Paŭzanio. Priskribo de Grekio, 10.4.7., Melajno (amantino de Apolono)Paŭzanio. Priskribo de Grekio, 10.32.4., 10.4.7. kaj 10.6.4., KastalioAlceo de Mitileno. Fragmento.Paŭzanio. Priskribo de Grekio, 10.8.9., Tio (patrino de Delfo)Herodoto. Historioj, 7.178., la najadaj nimfoj kirtoniaj kaj korikiaj, Melio, Argiopo, Kleodoro, Korikio, Mirejo, Diogenio kaj la Cefizidinoj, kiuj unuiĝis al Oriono kaj naskis al li kvindek filojnCorinna. Fragmento 655..

En la templo de Amfiarao, proksime al Oropo, troviĝis altaro dediĉita al Cefizo, kie ankaŭ Pajno, Aĥeloo kaj la nimfoj ricevis kultadonPaŭzanio. Priskribo de Grekio, 1.34.2..

 Atika Cefizo 
Ĉi tiu riverdio personigis du malsamajn riverojn en Atiko (Centra Grekio). La unua naskiĝis en la montarbranĉoj de Monto Parnes, trapasis Atenon kaj alfluis en la Saronan golfon, sude de Peiraios. La dua trafluis el monto Kitero tra la niza ebenaĵo kaj enmariĝis proksime de Eleŭzo. Kiel dirite, laŭ la diversaj fontoj, tiu ĉi Cefizo unuiĝis kun la antaŭe menciitaj oceanidoj.

Li estis filo de Oceano kaj Tetiso, kompreneble, kaj estis la patro de Diogenio, patrino de Praksiteo (la edzino de Ereĥteo)Apolodoro. Mitologia biblioteko, 3.196., kaj eble de Kaligenio kaj Argiopo.

Pro influo de la poezia priskribo de la ofero de Peleo al Sperĥio verkita de Homero, multaj junuloj fortranĉadis hartufon sian kaj dediĉis ĝin al Cefizo por ricevi protektadon de li. Tio videblas en vota skulptaĵo de la filo de Mnesimaĥo plenumanta tiun ritonPaŭzanio. Priskribo de Grekio, 1.37.3.. En tiaj skulptaĵoj, Cefizo aperas ĉu bovforme, ĉu laŭ formo de homo kun ĵusaperintaj kornoj.

 Eksteraj ligiloj 
  Argolanda Cefizo ĉe Theoi.com.
  Beotia Cefizo ĉe Theoi.com.
  Atika Cefizo ĉe Theoi.com.

 Notoj kaj referencoj 

Kategorio:Oceanidoj